Έντουιν Άμποτ Άμποτ

Ο **Έντουιν Άμποτ Άμποτ** () (Λονδίνο, 20 Δεκεμβρίου 1838 – 12 Οκτωβρίου 1926) ήταν Βρετανός σχολάρχης, θεολόγος και αγγλικανός ιερέας, συγγραφέας της δημοφιλούς σατιρικής νουβέλας *Η Επιπεδοχώρα: Μία μυθιστορία πολλών διαστάσεων* (*Flatland: A Romance of Many Dimensions*, 1884) ή αλλιώς *Επιπεδοχώρα*.

## Βιογραφία
Ο Έντουιν Άμποτ Άμποτ ήταν ο πρωτότοκος γιος του εκπαιδευτικού Έντουιν Άμποτ (1808-1882), διευθυντή της Φιλολογικής Σχολής στο Μέριλμπον του Λονδίνου, και της συζύγου του, Τζέιν Άμποτ (1806-1882). Οι γονείς του ήταν πρώτα ξαδέλφια.

Γεννήθηκε στο Λονδίνο και φοίτησε στο Σχολείο Σίτι του Λονδίνου (*City of London School*) και στη συνέχεια στο Κέιμπριτζ (Κολέγιο Σεντ Τζονς, *College of St John the Evangelist in the University of Cambridge*), όπου σπούδασε κλασική φιλολογία, μαθηματικά και θεολογία. Λόγω της σπουδαστικής αριστείας του έγινε συνεργάτης του Κολεγίου. Ειδικότερα, το 1861 του απονεμήθηκε το πρώτο ετήσιο Βραβείο Σμιθ του Πανεπιστημίου του Κέιμπριτζ (*Smith's Prize*). Το 1862 χειροτονήθηκε. Σε ηλικία μόλις 26 ετών, το 1865, ανέλαβε διευθυντής στο Σχολείο Σίτι του Λονδίνου. Εκεί, επιτήρησε και την εκπαίδευση του μελλοντικού πρωθυπουργού Χέρμπερτ Χένρι Άσκουιθ.

Ο Άμποτ αποσύρθηκε το 1889 και αφοσιώθηκε σε λογοτεχνικές και φιλοσοφικές αναζητήσεις. Οι φιλελεύθερες στάσεις του Άμποτ στη θεολογία ήταν εμφανείς τόσο στις διαλέξεις όσο και στα βιβλία του. Το βιβλίο «Σαιξπηρική Γραμματική» (*Shakespearian Grammar*) που έγραψε το 1870 αποτελεί διαχρονικό έργο αναφοράς στην αγγλική φιλολογία. Το 1885 δημοσίευσε μια βιογραφία του Φράνσις Μπέικον. Τα θεολογικά του συγγράμματα περιλαμβάνουν επίσης τρεις ανώνυμα δημοσιευμένες θρησκευτικές νουβέλες, το *Φιλόχριστος* (*Philochristus*, 1878), με σκοπό να κεντρίσει το ενδιαφέρον για την ανάγνωση των Ευαγγελίων, το *Ονήσιμος: Αναμνήσεις ενός Μαθητή του Αποστόλου Παύλου* (*[[:en:Onesimus:_Memoirs_of_a_Disciple_of_St._Paul|Onesimus: Memoirs of a Disciple of St. Paul]]*, 1882) και το *Σιλανός ο Χριστιανός* (*Silanus the Christian*, 1906). Το 1913 έγινε μέλος της Βρετανικής Ακαδημίας.

Σημαντικές συνεισφορές του αποτελούν επίσης οι θεολογικές συζητήσεις *Ο πυρήνας και ο φλοιός* (**, 1886), *Φιλόμυθος* (*Philomythus*, 1891), το βιβλίο *Η αγγλικανική πορεία του Καρδινάλιου Νιούμαν* (*The Anglican Career of [[:en:John_Henry_Newman|Cardinal Newman]]*, 1892) και το άρθρο του «The Gospels» (*Τα Ευαγγέλια*) στην ένατη έκδοση της «Εγκυκλοπαίδειας Μπριτάνικα», το οποίο υιοθέτησε μια κριτική άποψη που προκάλεσε τον αγγλικό θεολογικό κόσμο της εποχής του. Έγραψε επίσης τα βιβλία *[[Τόμας Μπέκετ|Άγιος Θωμάς του Καντέρμπερι]], ο θάνατος και τα θαύματά του* (*St. Thomas of Canterbury, His Death and Miracles*,1898), *Λεξιλόγιο Ιωάννη* (*Johannine Vocabulary*, 1905) και *Γραμματική Ιωάννη* (*Johannine Grammar*, 1906).

Ο Άμποτ έγραψε επίσης εκπαιδευτικά εγχειρίδια, ένα από τα οποία ήταν το *Βία Λατίνα: Ένα πρώτο βιβλίο Λατινικών* (*Via Latina: A First Latin Book*) το οποίο εκδόθηκε το 1880 και διανεμήθηκε παγκοσμίως εντός του εκπαιδευτικού συστήματος.

## ''Flatland, Η Επιπεδοχώρα''
μικρογραφία|Το εξώφυλλο της πρώτης έκδοσης της ''Flatland'', 1884.
Το γνωστότερο έργο του Άμποτ είναι η νουβέλα *Η Επιπεδοχώρα: Μία μυθιστορία πολλών διαστάσεων*, η οποία δημοσιεύθηκε για πρώτη φορά το 1884 με το ψευδώνυμο «Ένα Τετράγωνο» (A Square). Σε αυτό σατιρίζει την ταξική και έμφυλη ιεραρχία της Βικτωριανής κοινωνίας και διερευνά τη φύση των διαστάσεων.

Πρόκειται για μια περιπέτεια μαθηματικής φαντασίας σε έναν δισδιάστατο κόσμο που κατοικείται από γεωμετρικά σχήματα. Αφηγητής είναι ένα τετράγωνο, μέλος της κάστας των αντρών και επαγγελματιών, που περιγράφει τον κόσμο των δύο διαστάσεων στον οποίο ζει και ταξιδεύει σε άλλες διαστάσεις.

Με την έλευση της σύγχρονης επιστημονικής φαντασίας από τη δεκαετία του 1950 έως σήμερα, η *Flatland* απέκτησε νέα δημοτικότητα, ιδίως μεταξύ των οπαδών της επιστημονικής φαντασίας και της κυβερνοπάνκ. Πολλά έργα έχουν εμπνευστεί από τη νουβέλα, όπως συνέχειες μυθιστορημάτων και ταινίες μικρού μήκους.

## Εργογραφία

* *Via Latina: A First Latin Book, Including Accidence, Rules of Syntax, Exercises, Vocabularies and Rules for Construing* (Seeley, Jackson, and Halliday, αναθεωρημένη έκδοση: 1882)
* *Shakespearian Grammar: An Attempt to Illustrate Some of the Differences Between Elizabethan and Modern English, for the Use of Schools* (Macmillan, 1870)
* *Flatland: A Romance of Many Dimensions* (Seeley & Co., 1884)
* *Francis Bacon: An Account of His Life and Works* (Macmillan, 1885)
* *Philochristus: Memoirs of a Disciple of the Lord* (Macmillan, 1878)
* *Onesimus: Memoirs of a Disciple of St. Paul* (Macmillan, 1882)
* *The Kernel and the Husk* (Macmillan, 1886)
* *Philomythus: An Antidote Against Credulity* (Macmillan, 1891)
* *The Anglican Career of Cardinal Newman* (Macmillan, 1892)
* *St Thomas of Canterbury: His Death and Miracles* (Adam and Charles Black, 1898)
* *Johannine Vocabulary: A Comparison of the Words of the Fourth Gospel with Those of the Three* (Adam and Charles Black, 1905)
* *Johannine Grammar* (Adam and Charles Black, 1906)
* *Silanus the Christian* (Adam and Charles Black, 1906)
* *The FourFold Gospel: or, A Harmony of The Four Gospels* σε πέντε τόμους, 1913-1917

## Παραπομπές


## Περαιτέρω ανάγνωση
* 
*
* 
* 

Κατηγορία:Άγγλοι συγγραφείς επιστημονικής φαντασίας